Wikiloc - 68. Senderisme en tren. El Balandrau (100 Cims) des de Queralbs, pel Serrat, l'Atalaiador i Coma de Vaca
Senderisme en tren
Senderisme en tren on Wikiloc
68. Senderisme en tren. El Balandrau (100 Cims) des de Queralbs, pel Serrat, l'Atalaiador i Coma de Vaca on Wikiloc

Atenció. Cruïlla

Balandrau (100 Cims)

Roques Blanques

Carretera a Queralbs

Coll dels Tres Pics (repetidor)

L'Atalaiador (cim)

Creuem el cremallera

Cruïlla de pistes

Daió (plafó informatiu)

Deixem pista

El Serrat

Estació de Queralbs (inici/final)

Fustanyà

L'Atalaiador (vistes)

Palanca riu Freser

Pista (opció drecera)

Queralbs

Refugi Coma de Vaca

Salt del Grill

68. Senderisme en tren. El Balandrau (100 Cims) des de Queralbs, pel Serrat, l'Atalaiador i Coma de Vaca - Wikiloc
LA TRAVESSA En aquesta ocasió farem una excursió que ens portarà de l´estació del cremallera de Queralbs a trepitjar un cim inclòs a la llista dels 100 cims de la FEEC, el Balandrau (2.579m). Farem una ruta circular pujant pel vessant sud d’aquesta muntanya, una ruta poc coneguda i indicada, que pot crear alguns problemes d’orientació en el seu ascens. Per contrapartida tindrem unes increïbles panoràmiques dels Pirineus des de l’Atalaiador, uns prats alpins que trobarem a 2.000 m d’alçada, des d’on es tenen unes vistes dels cims que envolten Núria corprenedores. Un cop assolit el cim baixarem pel coll dels Tres Pics fins el refugi de Coma de Vaca, on tenim l’opció de passar-hi la nit i dividir així la ruta en dues jornades. L’endemà podem baixar fins a Queralbs per acabar la sortida, o bé anar cap a Núria pel Torreneules (un altre 100 cims) seguint l’itinerari #72 de Senderisme en tren. DIFICULTAT Molt alta. És un itinerari llarg (més de 20km) que transcorre per alta muntanya i per camins poc fressats i sovint sense marques. Cal estar avesat a fer grans desnivells i a caminar per terreny inestable. És una ruta circular i per tant es pot fer en qualsevol sentit. Creiem, però, que fer la ruta en sentit antihorari ens dona petits avantatges. La pujada al Balandrau és poc evident i s´ha d´estar atent a no perdre el camí. Com més descansats estiguem més fàcil serà seguir el camí correcte i no desviar-se de la ruta. A més el desnivell que hi ha entre Queralbs i El Serrat (+130m) el fem quan estem encara frescos. Fer aquest petit desnivell fent la ruta en sentit invers pot ser força feixuc quan ja portem 1.500m a les nostres cames. Cal portar material adequat per a qualsevol canvi en la previsió meteorològica i a la possible existència de neu si anem a fer la sortida a principis de temporada. ELS SENDERS En aquesta sortida trepitjarem pocs senders abalisats, cap d’ells amb marques de senders homologats. Sí que trobarem els senyals grocs d'Itinerànnia durant bona part de l’excursió. Malauradament, durant el tram més complicat pel que fa a l’0rientació (El Serrat-cim del Balandrau) només trobarem de tant en tant fites que ajudaran a seguir el bon camí. Queralbs El Serrat: senyals grocs i pals indicadors d'Itinerànnia El Serrat-Balandrau: sense marques. Només algunes fites durant la pujada (part perdedora) Balandrau-Queralbs: senyals grocs i alguns pals indicadors d'Itinerànnia Així mateix trobarem pals indicadors de la Ruta del Freser baixant des del refugi de Coma de Vaca. ELS TRENS - ESTACIÓ DE SORTIDA/ARRIBADA: Queralbs (Cremallera de Núria). Per arribar-hi hem de connectar a Ribes de Freser amb els trens de la línia R3 de Rodalies de Catalunya. La línia té 165,9km de longitud. Comença a l’Hospitalet de Llobregat (Baix Llobregat) i va fins a La Tor de Querol (Alta Cerdanya). A partir de Ripoll també es coneix com el Transpirinenc, donat que és la única línia de tren que connecta amb els ferrocarrils francesos a través dels Pirineus. És una línia d’una sola via, lenta i que només dona servei a 400.000 viatgers/any (tram Vic - La Tor de Querol) si els comparem amb els 6,2 milions/any (tram L’Hospitalet-Vic). Podeu consultar tots els horaris a: - Rodalies de Catalunya - Cremallera de Núria (FGC)